‘सिटीजन कॉप’ ऐप के फिलहाल दो वर्जन हैं। ये हैं फुल और लाइट वर्जन। फुल वर्जन में प्रशासन, पुलिस और दूसरी समकक्ष एंजेसी का पूरा योगदान रहता है। फिलहाल ये सुविधा देश के 25 शहरों में उपलब्ध है, धीरे-धीरे दूसरे शहरों में भी इसका विस्तार हो रहा है। जबकि इस ऐप को आम लोगों तक पहुंचाने के लिए इसका लाइट वर्जन काफी मददगार साबित हो रहा है। इसमें पुलिस और प्रशासन से सम्बन्धित 1-2 फीचर कम हो जाते हैं लेकिन आत्मरक्षा वाले सभी फ़ीचर इसमें उपलब्ध हैं। ‘सिटीजन कॉप’ ऐप का लाइट वर्जन ज्यादा से ज्यादा लोग इसका इस्तेमाल करे इसके लिये इन्होने ‘सिटीजन कॉप फाउंडेशन’ नाम से एक संगठन बनाया है। जिसमें इनके साथ 10 दूसरे लोग भी जुड़े हैं। ‘सिटीजन कॉप’ ऐप में पहला इमरजेंसी फीचर है इसका एक बटन। जिसे दबाते ही चार नजदीकी जानकारों को पता चल जाता है कि आप मुसिबत में हैं। जबकि फुल वर्जन ऐप में लोकल डिस्ट्रिक पुलिस कंट्रोल रूम भी इससे जुड़ा होता है। इसके अलावा मुश्किल हालात में मोबाइल को तीन बार हिलाने से और अगर मोबाइल में इयर फोन लगा हो तो उसे हटाने से भी इमरजैंसी का बटन मोबाइल के सामने आ जाता है।